P r e d k l a d a c  i  a   s  p  r  á  v  a

	Na základe rokovania ministerky financií s ministrom pôdohospodárstva došlo k zmene transformácie Štátneho podporného fondu pôdohospodárstva a potravinárstva (ďalej len podporný fond) . Navrhovaná zmena sa dotýka prechodu majetku štátu vrátane pohľadávok a záväzkov štátu z pôžičiek a úverov poskytnutých podporným fondom fyzickým osobám a právnickým osobám namiesto do Slovenskej záručnej a rozvojovej banky, š.p.ú. Bratislava (ďalej len SZRB) do majetku správy Ministerstva pôdohospodárstva Slovenskej republiky (ďalej len ministerstva ). Na základe toho ministerstvo zmluvne dohodne správu týchto pohľadávok a záväzkov so SZRB.

	V nadväznosti na list ministra životného prostredia Slovenskej republiky č.j. 1747/2001-min. zo dňa 28. 8. 2001, ktorý bol doručený na Ministerstvo financií SR až po odovzdaní návrhu cit. zákona na rokovanie vlády SR, upravujeme § 14 návrh zákona. 

	Súčasne na základe stanoviska Fondu národného majetku sa posúva termín úhrady záväzkov Fondu národného majetku voči Štátnemu podpornému fondu pôdohospodárstva a potravinárstva a Štátnemu fondu rozvoja zdravia do 15. decembra 2001.

				N  o  v é    z  n  e  n  i   e

			VLÁDA SLOVENSKEJ REPUBLIKY

V l á d a

A. s c h v a ľ u j e

	A. 1.   návrh zákona o zrušení niektorých štátnych fondov,  o niektorých  opatreniach súvisiacich s ich  zrušením a o zmene a doplnení niektorých zákonov

B. s ú h l a s í

	B. 1.   so zmenou úlohy C. 13 uznesenia vlády SR č. 850 zo dňa 25. 10. 2000 k návrhu reformy štátnych fondov takto:

"C. 13. predložiť Ministerstvu financií SR kompletné auditované účtovné výkazy predmetných štátnych fondov vrátane záväzkov a pohľadávok k termínu ich zrušenia". 

						T: do 60 dní po zrušení štátnych fondov

	B.2. so zmenou účinnosti v bode B.1 uznesenia vlády SR č. 850 zo dňa 25. 10. 2000 k návrhu reformy štátnych fondov takto :

"B.1. so zrušením 
	
	Štátneho fondu ochrany a zveľadenia poľnohospodárskeho pôdneho fondu SR,
	Štátneho fondu zveľaďovania lesa SR,
	Štátneho vodohospodárskeho fondu SR,
	Štáneho podporného fondu pôdohospodárstva a potravinárstva SR
	a ich transformáciou do kaptoly Ministerstva pôdohospodárstva SR
	s účinnosťou od 1. 1. 2002,

	Štátneho fondu zdravia SR a jeho transformáciou do kapitoly Ministerstva zdravotníctva SR s účinnosťou od 1. 1. 2002,

	Štátneho fondu telesnej kultúry SR a jeho transformáciou do kapitoly Ministerstva školstva SR s účinnosťou od 1. 1. 2002,

	Štátneho fondu kultúry PRO SLOVAKIA a jeho transformáciou do kapitoly Ministerstva kultúry SR s účinnosťou od 1. 1. 2002,

	Štátneho fondu cestného hospodárstva SR a jeho transformáciou do kapitoly Ministerstva dopravy, pôšt a telekomunikácií SR s účinnosťou od 1. 1. 2002,

	Štátneho fondu životného prostredia SR a jeho transformáciou do kapitoly Ministerstva životného prostredia SR a do majetku Slovenskej záručnej a rozvojovej banky, š.p.ú. Bratislava s účinnosťou od 1.1.2002,

	Štátneho fondu rozvoja bývania SR a jeho transformáciou do kapitoly Ministerstva výstavby a regionálneho rozvoja SR a do majetku Slovenskej záručnej a rozvojovej banky, š.p.ú. Bratislava s účinnosťou od 1.1.2003 

	B.3. so zmenou úlohy v bode C.1. uznesenia vlády SR č. 850 zo dňa 25. 10. 2000 k návrhu reformy štátnych fondov takto:
     
	   ministerke financií

	"C.1. v spolupráci s ministrom pôdohospodárstva, ministrom dopravy, pôšt a telekomunikácií, ministrom výstavby a regionálneho rozvoja, ministrom zdravotníctva, ministrom školstva, ministrom kultúry a ministrom životného prostredia predložiť na rokovanie vlády návrh " zákona o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov",

									  do  31. augusta 2001

	B.4. so zmenou úlohy  v bode   C.3.   uznesenia vlády SR č. 850 zo dňa 25. 10. 2000 k návrhu reformy štátnych fondov takto:
	"C.3. predložiť na rokovanie vlády SR návrh transformácie Štátneho fondu ochrany a zveľadenia poľnohospodárskeho pôdneho fondu do kapitoly Ministerstva pôdohospodárstva SR formou programov a s tým súvisiacich  ďalších  úprav vyvolaných jeho transformáciou  s účinnosťou od  1. 1. 2002 tak, aby doterajšie činnosti tohto fondu boli zachované", 
									 do 30.  septembra  2001 
	
	B.5. so zmenou úlohy v bode C.4.  uznesenia vlády SR č. 850 zo dňa 25. 10. 2000 k návrhu reformy štátnych fondov takto:
	"C.4. predložiť na rokovanie vlády SR návrh transformácie  Štátneho fondu  zveľadovania lesa do kapitoly Ministerstva pôdohospodárstva SR formou programov a s tým súvisiacich ďalšich úprav vyvolaných jeho transformáciou s účinnosťou od  1. 1. 2002 tak, aby doterajšie činnosti tohto fondu boli zachované", 
									do 30. septembra  2001 

B.6. so zmenou úlohy v bode C.5.  uznesenia vlády SR č. 850 zo dňa 25. 10. 2000 k návrhu reformy štátnych fondov takto:
	"C.5. predložiť na rokovanie vlády SR návrh transformácie  Štátneho vodohospodárskeho fondu   do kapitoly Ministerstva pôdohospodárstva SR formou programov a s tým súvisiacich ďalšich úprav vyvolaných jeho transformáciou   s účinnosťou od  1. 1. 2002 tak, aby doterajšie činnosti tohto fondu boli zachované", 

									do 30.  septembra  2001

	B.7. so zmenou úlohy v bode C.6.  uznesenia vlády SR č. 850 zo dňa 25. 10. 2000 k návrhu reformy štátnych fondov takto:
	"C.6. predložiť na rokovanie vlády SR návrh transformácie Štátneho podporného fondu pôdohospodárstva a potravinárstva   do kapitoly Ministerstva pôdohospodárstva formou programov realizovaných prostredníctvom SZRB a s tým súvisiacich ďalších úprav vyvolaných jeho transformáciou s účinnosťou od 1.1.2001 tak, aby doterajšie činnosti tohto fondu boli zachované", 

									do 30.  septembra   2001

	B.8. so zmenou úlohy v bode C.7.  uznesenia vlády SR č. 850 zo dňa 25. 10. 2000
k návrhu reformy štátnych fondov takto:
	"C.7. predložiť na rokovanie vlády SR návrh transformácie Štátneho  fondu zdravia   do kapitoly Ministerstva zdravotníctva SR formou programov a s tým súviasiacich ďalšich úprav vyvolaných jeho transformáciou   s účinnosťou od  1. 1. 2002 tak, aby doterajšie činnosti tohto fondu boli zachované",

									do 30. septembra 2001

	B.9. so zmenou úlohy v bode C.8.  uznesenia vlády SR č. 850 zo dňa 25. 10. 2000
k návrhu reformy štátnych fondov takto:
	"C.8. predložiť na rokovanie vlády SR návrh  transformácie Štátneho  fondu telesnej kultúry   do kapitoly Ministerstva školstva SR formou programov a s tým súvisiacich dalšich úprav vyvolaných jeho transformáciou  s účinnosťou od  1. 1. 2002 tak, aby doterajšie činnosti tohto fondu boli zachované",
		
									do 30.  septembra   2001

	B.10. so zmenou úlohy v bode C.9.  uznesenia vlády SR č. 850 zo dňa 25. 10. 2000
k návrhu reformy štátnych fondov takto:
	"C.9. predložiť na rokovanie vlády SR návrh transformácie Štátneho  fondu  kultúry PRO SLOVAKIA  do kapitoly Ministerstva kultúry SR formou programov a s tým súvisiacich ďalšich úprav vyvolaných jeho transformáciu  s účinnosťou od  1. 1. 2002 tak, aby doterajšie činnosti	tohto fondu boli zachované"													do 30.  septembra  2001

	B.11. so zmenou úlohy v bode C.10.  uznesenia vlády SR č. 850 zo dňa 25. 10. 200
k návrhu reformy štátnych fondov takto:
	"C.10. predložiť na rokovanie vlády SR návrh transformácie Štátneho  fondu  cestného hospodárstva   do kapitoly Ministerstva dopravy, pôšt a telekomunikácií  SR formou programov a s tým  súvisiacich ďalšich úprav  vyvolaných jeho transformáciou  s účinnosťou od  1. 1. 2002 tak, aby doterajšie činnosti tohto fondu boli zachované"								

								do 30.  septembra  2001

	B.12. so zmenou úlohy v bode C.11.  uznesenia vlády SR č. 850 zo dňa 25. 10. 2000 k návrhu reformy štátnych fondov takto:
	"C.11. predložiť na rokovanie vlády SR návrh integrácie Štátneho  fondu rozvoja bývania   do majetku Slovenskej záručnej a rozvojovej banky, š.p.ú. Bratislava s účinnosťou od   1. 1. 2003 tak, aby doterajšie činnosti tohto fondu boli zachované", 

								do 31.  decembra  2001

	B.13. so zmenou úlohy v bode C.12.  uznesenia vlády SR č. 850 zo dňa 25. 10. 2000 k návrhu reformy štátnych fondov takto:
	"C.12. predložiť na rokovanie vlády SR návrh na transformáciu časti nenávratneho financovania Štátneho fondu životného prostredia do kapitoly Ministerstva životného prostredia SR formou programov a s tým súvisiacich ďalšich úprav vyvolaných jeho transformáciou a  časti návratného financovania   do majetku Slovenskej záručnej a rozvojovej banky, š.p.ú. Bratislava s účinnosťou od   1. 1. 2002 tak, aby doterajšie činnosti tohto fondu boli zachované", 

								do 30. septembra   2001
	
	B.14. s prevzatím štátnej záruky za záväzky vyplývajúce zo záruk Slovenskej záručnej a rozvojovej banky, š.p.ú. Bratislava, ktoré vzniknú podľa § 12 ods. 2 zákona ... o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov, transformáciou záruk poskytnutých Štátnym fondom životného prostredia  v sume platných záruk ku dňu zrušenia týchto štátnych fondov.

C. o d p o r ú č a :

	prezidentovi Fondu národného majetku

	C.1. uhradiť záväzky Štátnemu podpornému fondu pôdohospodárstva a potravinárstva a Štátnemu fondu rozvoja zdravia 

							T: do 15. decembra 2001

D.  u k l a d á

	predsedovi vlády

	D.1. predložiť vládny návrh zákona na ďalšie ústavné prerokovanie

	ministerke financií

	D.2. odôvodniť vládny návrh zákona v orgánoch Národnej Slovenskej republik

	D.3.zvýšiť základné imanie v Slovenskej záručnej a rozvojovej banke, š.p.ú. Bratislava o hodnotu pohľadávok štátu z pôžičiek a úverov poskytnutých  Štátnym fondom životného prostredia do 31. decembra 2001  a Štátnym fondom rozvoja bývania do  31. decembra 2002.

	ministerke financií
	ministrovi životného prostredia
	ministrovi výstavby a regionálneho rozvoja

	D. 4.   zabezpečiť prostredníctvom Slovenskej záručnej a rozvojovej banky, š.p.ú. Bratislava vykonanie dokladovej inventúry portfólia Štátneho fondu životného prostredia a Štátneho fondu rozvoja bývania.

	ministrovi pôdohospodárstva 
	ministrovi životného prostredia

	D. 5. Do termínu transformácie štátnych fondov neposkytovať nové záruky štátnych fondov za záväzky dlžníkov.

E.  s p l n o m o c ň u j e :

	ministerku financií a ako alternáta štátneho tajomníka Ministerstva financií SR

	E.1. na podpísanie záručných zmlúv so Slovenskou záručnou a rozvojovou bankou, š.p.ú. Bratislava podľa písmena B.14.

Vykonajú:	predseda vlády
	    	ministerka financií
		minister životného prostredia
		minister pôdohospodárstva			
		minister výstavby a regionálneho rozvoja	
		minister dopravy, pôšt a telekomunikácií
		minister zdravotníctva
		minister školstva
		minister kultúry	

				N o v é  z n e n i e   §  4 a § 14

					   N  á  v  r  h
zákona o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov

§ 4

	(1) Zrušuje sa Štátny podporný fond pôdohospodárstva a potravinárstva Slovenskej republiky (ďalej len "podporný fond").

	(2) Zostatok prostriedkov podporného fondu k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov ministerstva pôdohospodárstva.

	(3) Dňom zrušenia podporného fondu prechádza majetok štátu v správe tohto fondu do správy ministerstva pôdohospodárstva.

	(4) Dňom zrušenia podporného fondu prechádzajú pravá a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo pôdohospodárstva.

	(5) Záväzky podporného fondu vyplývajúce z jeho úverových vzťahov voči bankám sú štátnymi pasívami.

	(6) Zostatok prostriedkov poskytnutých z Fondu národného majetku v podpornom fonde k 31. decembru 2001 sa prevedie na osobitný mimorozpočtový účet ministerstva pôdohospodárstva.

§ 14

Zrušujú sa:
	
	1. zákon Slovenskej národnej rady  č. 95/1991 Zb. o Štátnom fonde kultúry PRO SLOVAKIA v znení zákona Slovenskej národnej rady č. 495/1991 Zb., zákona Národnej rady Slovenskej republiky č. 562/1992 Zb., zákona Národnej rady Slovenskej 
republiky č. 119/1994 Z.z., zákona Národnej rady Slovenskej republiky č. 374/1994 Z.z., zákona č. 358/1997 Z.z, a  zákona č. 395/2000 Z.z.,

	2. zákon Slovenskej národnej rady č. 131/1991 Zb. o Štátnom fonde zveľaďovania lesa Slovenskej republiky v znení zákona Národnej rady  Slovenskej 

republiky č. 183/1993 Z.z. a zákona Národnej rady  Slovenskej republiky č. 265/1995 Z.z.,
	3. zákon Slovenskej národnej rady č. 318/1991 Zb. o štátnom vodohospodárskom fonde Slovenskej republiky v znení zákona Národnej rady Slovenskej republiky č. 58/1995 Z.z.  a zákona Národnej rady Slovenskej republiky č. 304/1995 Z.z.,

	4. zákon Slovenskej národnej rady č. 193/1992 Zb. o Štátnom fonde zdravia v znení zákona Národnej rady Slovenskej republiky č. 242/1994 Z.z. a zákona Národnej rady Slovenskej republiky č. 277/1994 Z.z.,

	5. zákon Národnej rady Slovenskej republiky č. 153/1993 Z.z. o Štátnom fonde cestného hospodárstva v znení zákona Národnej rady Slovenskej republiky č. 374/1994 Z.z., zákona Národnej rady Slovenskej republiky č. 304/1995 Z.z. zákona Národnej rady Slovenskej republiky č. 386/1996 Z.z. a zákona č. 387/2000 Z.z.,

	6. zákon Národnej rady Slovenskej republiky č. 264/1993 Z.z. o Štátnom fonde telesnej kultúry,

	7. zákon Národnej rady Slovenskej republiky č. 40/1994 Z.z. o Štátnom podpornom fonde v pôdohospodárstve a potravinárstve v znení zákona Národnej rady 
Slovenskej republiky č. 386/1996 Z.z. a zákona č. 240/1998 Z.z.,

	8. zákon Národnej rady Slovenskej republiky č. 124/1996 Z.z. o Štátnom fonde rozvoja bývania v znení zákona č. 1/1997 Z.z. a zákona č.  76/2000 Z.z,

	9. zákon č. 69/1998 Z.z. o Štátnom fonde životného prostredia v znení zákona č. 237/2000 Z.z.

	10. Vyhláška Ministerstva školstva Slovenskej republiky č. 287/1996 Z.z. o podmienkach poskytovania prostriedkov Štátneho fondu telesnej kultúry.

	11. Vyhláška Ministerstva životného prostredia Slovenskej republiky č. 138/2000 Z.z., ktorou sa vykonáva zákon č. 69/1998 Z.z. o Štátnom fonde životného prostredia v znení zákona č. 237/2000 Z.z.